Teofil Pančić

**Teofil Pančić** ( 6. 7. 1965 - 3. 2. 2025) je srpski novinar, kolumnista i kritičar koji svoje tekstove objavljuje u beogradskom nedeljniku *[[Vreme (nedeljnik)|Vreme]]* . Svoje kritičke i analitičke tekstove objavljivao je u brojnim listovima i časopisima iz Srbije, sa eks-jugoslovenskog područja, kao i u publikacijama iz SAD, Rusije i više evropskih zemalja. Bio je urednik nedeljnika *Vreme* i radio kao politički komentator Radija Slobodna Evropa. Dobitnik je novinske nagrade *Jug Grizelj*, 1999. godine. Član je Nezavisnog društva novinara Vojvodine (NDNV). Živi i radi u Zemunu i Novom Sadu.

## Biografija
Teofil Pančić je rođen 6. jula 1965. godine u Skoplju. Od treće do sedme godine živi u Pirotu da bi se kasnije preselio u Zagreb. Od 1999. godine radi kao politički komentator radija Slobodna Evropa.

Objavljivao je tekstove i kolumne u nizu časopisa među kojima su: *Naša Borba*, *[[Republika]]*, *Globus*, *[[Dani]]*, *Sarajevske sveske*, *[[Dnevnik (Novi Sad)|Dnevnik]]*, *Nezavisni*, *[[Vojvodina]]*, *Pobjeda*, *[[Monitor]]* itd.
     
U biblioteci *XX vek*, objavljena je njegova prva knjiga *Urbani Bušmani*- Život i smrt u srpskom postkomunizmu. Ova knjiga je zapravo zbirka novinskih eseja i kolumni, čija je zajednička tema raspad starog sistema vrednosti u srpskom društvu devedesetih godina i rađanje novog političkog, kulturnog i ekonomskog poretka vrednosti u senci ratova, represije i zakasnele tranzicije.
 
Autor u ovim tekstovima nastoji da pokaže kako se arhaične ideje i koncepti lažne intelektualne elite pogubno odražavaju na stvarnost našeg dezorijentisanog društva.

Ista izdavačka kuća, 2004. godine objavljuje drugu Pančićevu zbirku eseja i kolumni, pod naslovom *Čuvari bengalske vatre*. Ova knjiga je svojevrstan nastavak *Urbanih Bušmana*, na šta ukazuje i njen podnaslov- Život i smrt u srpskom postkomunizmu II. Ovde se Pančić bavi periodom koji počinje padom Slobodana Miloševića, a završava se ubistvom Zorana Đinđića, prvog post-miloševićevskog premijera Srbije. Autor ovaj period naziva „vremenom postdemokratske kakofonije“.
    
Izdavačka kuća *Beopolis*, 2006. godine objavljuje delo *Osobeni znaci*, koje predstavlja zbirku tekstova objavljenih u zabačenim rubrikama. Zapravo, ovo je Pančićeva zbirka eseja i pripovedaka, koje je pisao dozvoljavajući da njegovo pripovedačko JA uzme učešća u priči.
    
Iste godine izlaze još dve Pančićeve knjige, zbirka književnih kritika *Na hartijskom zadatku* i zbirka kolumni *Famoznih 400 kilometara*. Njegova poslednja knjiga objavljena je 2006. godine, pod naslovom *Karma Koma*, koja sadrži tekstove objavljene tokom 2006. godine u istoimenoj autorovoj kolumni u novosadskom listu *Dnevnik*.

### Napad
Uveče 24. 7. 2010, dva lica su napala Pančića u autobusu 83, u Zemunu i pretukli ga metalnom šipkom.

## Bibliografija
* *Urbani Bušmani*, XX vek, Beograd 2001. godina
* *Čuvari bengalske vatre*, XX vek, Beograd 2004. godina
* *Osobeni znaci*, Beopolis, Beograd 2006. godina
* *Na hartijskom zadatku*, Dnevnik, Novi Sad 2006. godina
* *Famoznih 400 kilometara*, V. B. Z., Zagreb 2006. godina
* *Karma Koma*, XX vek, Beograd 2007. godina
**Kroz klisurine*, XX vek, Beograd 2007. godina
**Peščani sprud*, Peščanik, Beograd 2008. godina
**Pepeo bez bašte*, Dnevnik, Novi Sad 2008. godina
**Kamen traži prozor,* Rende, Beograd 2009. godina
**Blesava pevačica*, Dnevnik, Novi Sad 2010. godina
**Vremeplov na remontu*, XX vek, Beograd 2010. godina
**Stanica fantomskih vozova*, KCNS, Novi Sad 2011. godina
**Plavušina dilema*, Cenzura, Novi Sad 2011. godina
**Kritika vatrene moći*, XX vek, Beograd 2013. godina
**Privođenje Bube Erdeljan*, Čarobna knjiga, Novi Sad 2013. godina
**Nosorozi sa šeširima*, Karpos, Beograd 2013. godina
**Aleja Viktora Bubnja*, Naklada Ljevak & SNV, Zagreb 2013. godina
**Aleja Viktora Bubnja*, Čarobna knjiga, Novi Sad 2014. godina
**Gost iz galaksije*, Hena com, Zagreb 2014. godina
**39 dana juna*, Geopoetika, Beograd 2014. godina

## Reference

## Vanjske veze
* Tranzicija 
* Osobeni znaci 
* Tekst iz Urbanih Bušmana
* Kratka biografija Teofila Pančića 
* Čuvari bengalske vatre